text: Demilitariseret zone i Vejle
  05 september 2012 kl. 06.37
  Enhedslisten Vejle opretter demilitariseret zone i byen. De vil gøre flagdag i dag onsdag til en manifestation under mottoet ? Gør flagdag til fredsdag.
  Det sker på Søndertorv i Vejle onsdag den 5. september kl. 15 ? 17, hvor der laves en demilitariseret zone. Samtidigt uddeles der materiale imod indkøb af nye kampfly til forsvaret. Folketingets partier med undtagelse af Enhedslisten diskuterer nyindkøb af kampfly, som Enhedslisten har været imod fra dag 1.
  
  Hellere velfærd 
  - Vi vil hellere have velfærd. I stedet for et kampfly kan samfundet få et nyrenoveret sygehus eller 1.059.969 undervisningstimer i folkeskolen. 
  I stedet for indkøb af nye kampfly kunne pengene bruges til 1.618.123 besøg fra hjemmeplejen, siger kontaktperson for Enhedslisten i Vejle kommune Flemming Leer Jakobsen.
  
  Krig koster 1,7 mia. kr. 
  Samtidigt har Enhedslisten et forslag i finanslovsforhandlingerne om at droppe Afghanistan indsatsen, der i 2011 kostede Kr. 1,7 Mia. Forsvaret kostede omkring Kr. 22 Mia. i 2011.
  Der bliver også uddeling i Thyregod kl. 17 foran Brugsen.
  